En 11-årig dreng blev omkring klokken 13.00 påkørt af en bil. Drengen stod af skolebussen ved Bagterpskolen på Halvorsmindevej i Hjørring, hvorefter han løb ud foran bilen. - Bilisten havde ingen chance for at nå at stoppe eller bremse op, siger vagtchefen ved Nordjyllands Politi Mogens Hougesen. Drengen vælter omkuld og bliver slået bevidstløs. Han bliver med politieskorte kørt med ambulance til Aalborg Universitetshospital. Drengen meldes uden for livsfare. De børn der var til stede i bussen, da ulykken skete, har fået tilbudt psykologhjælp.

Opsummering:
En dreng blev fredag middag kørt ned, da han steg ud af skolebussen og løb ud foran bilen.